OpenLLM-France/wikimedia huggingface dataset:
# José Julio Rodríguez Fernández

José Julio Rodríguez Fernández (Ourense, 1948ko ekainaren 8a), Espainiako Aire Armadaren jeneral ohia da. Espainiako Aire Armadaren Aireko-Jenerala eta Defentsaren Estatu Nagusiaren Burua (JEMAD) izan zen. 1986 urtean, Defentsa Idazkariordea izan zen.
2015eko Espainiako hauteskunde orokorretan Podemos alderditik aurkeztu zen, Zaragozako probintziako zerrendaburu gisa.

## Erreferentziak

* ↑ Defentsaren Estatu Nagusiaren Burua, Defentsa Ministerioa. (Gaztelaniaz)
* Datuak: Q3125146
* Multimedia: José Julio Rodríguez Fernández / Q3125146
# José Julián Bakedano

José Julián Bakedano Sarrionaindia (Durango, Bizkaia, 1948) bizkaitar idazlea eta zinemagilea da.

## Biografia

Zuzenbide eta arkitekturako ikasketak egin ondoren, kulturaren munduan sartu zen buru-belarri. Literatura-kritika egin zuen (Ibaizabal, Xaguxarra, Pott), arte-kritika (Gaiak Hegalez, Catálogos, Nueva Forma...), zinema-kritika (Film Ideal, Garaia, Zeruko Argia, Anaitasuna, Egin, Mikeldi...). Liburuak ere argitaratu ditu Mari Puri Herrero, D.W. Griffith, Norman McLaren eta abarren inguruan. Arte-erakusketak antolatu ditu, Bilboko Dokumental eta Film Laburren lehiaketako zuzendari izan da (1968-1972), eta ondoren, 1983az gero, Bilboko Arte Ederretako Ikus-entzutekoen Saileko zuzendaria.
Zinemari dagokionez, besteak beste, Bi (A Man Ray for Marcel Duchamp) (1972), Bost (1973), Ikuska 9 film laburrak zuzendu ditu; azken horrek Euskal Dokumental Hoberenaren Saria eskuratu zuen Bilboko Jaialdian (1980). Bakedanoren lan aipagarri batzuk dira: Uzelai (1981), Venezia (1981), Chillida, retrato en casa (produkzioa, gidoia eta zuzendaritza), Three Basque Sculptors (1984), Nagel (1984), Guiard (1984), Oberhüber (1984), Artea (1984); 1986an Oraingoz izen gabe film ertaina zuzendu zuen, oso kritika onak izan zituena. Beste lan batzuk: La Asociación de Artistas Vascos (1986), dokumental laburra; Platería antigua de Vizcaya (1986), dokumental laburra; Letrakit (1990), bideo profesionala; Durango (1991), bideo profesionala.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskadiko Filmategia. Bakedano Sarrionaindia, José Julián. .

## Ikus, gainera

* Dokumentalak Euskal Herrian
* Datuak: Q12260643
# José Justo Corro

José Justo Corro Silva (Guadalajara, 1794ko uztailaren 19a - Guadalajara, 1864ko abenduaren 18a) politikari eta abokatu mexikar bat izan zen, Mexikoko bitarteko presidentea izan zena, 1836 eta 1837 artean, Miguel Barragánek osasun kontuengatik uko egin ondoren.

## Jatorria eta ikasketak

Guadalajaran jaio zen, Jalisco estatuan, 1794an. Gurasoak María Josefa Silva Noroña eta José Antonio Corro Escandón izan zituen. Bere jaioterrian hezi zen, non abokatu bezala graduatu zen. 1824an kongresu konstituziogileko diputatu izan zen eta 1828ko irailaren 22tik 1829ko maiatzaren 1era bere jaioterriko gobernadore.

## Kanpo estekak

* Datuak: Q1208264
# José Joaquín de Herrera (udalerria)

José Joaquín de Herrera Mexikoko udalerri bat da. Guerrero estatuan kokatua dago. 2010ean 15.678 biztanle zituen km²ko azaleran. Herriburua [[Hueycantenango (José Joaquín de Herrera)|Hueycantenango]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q6292609
* Multimedia: José Joaquín de Herrera Municipality / Q6292609
# José Landazabal

José Landazabal Uriarte (Durango, 1899ko urtarrilaren 7a - Bilbo, 1970eko otsailaren 5a), Lakatos izengoitiz ezaguna, bizkaitar futbolaria izan zen, aurrelari moduan aritu zena.
# José Joaquín de Olmedo

José Joaquín Eufrasio de Olmedo y Maruri (Guayaquil, 1780ko martxoaren 20a - ib., 1847ko otsailaren 19a) Ekuadorko olerkari eta politikaria izan zen. Guayalquilgo Probintziaren ordezkari izan zen Cádizko Gorteetan (1811-1816). Gero, Guayaquilgo Gobernu Batzordeko lehendakari hautatu zuten (1820-1822), eta Peruko Biltzar Konstituziogilean esku hartu zuen diputatu gisa (1823). Peruko ordezkari izan zen Frantzian eta Ingalaterran (1825-1828), eta gero, Ambatoko Biltzar Konstituziogileko buru (1835).
Bestetik, olerkari ere izan zen; hala, Quintanaren eta erromantizismo aurreko idazleen eragina izan zuen. Olmedoren obra aipagarri batzuk: La victoria de Junín: Canto a Bolívar (1825), Obras poéticas (1848) eta Poesías inéditas (1861).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q981503
* Multimedia: José Joaquín de Olmedo / Q981503
# José Justo Salcedo

José Justo Salcedo Arauko (Portugalete, Bizkaia, 1753ko abuztuaren 8a - San Fernando, Cádiz, 1825eko azaroaren 8a) bizkaitar itsasgizona izan zen.

## Biografia

Ingelesen aurkako itsas guduetan nabarmendu zen (Mantxako itsasartean, 1799 eta 1781 artean). Ontziteria ingelesak Cádiz setiatu zuenean (1798) ihes egitea lortu zuen, eta Amerikara joan zen dirua biltzera ingelesei aurre egiteko. Ingalaterraren aurkako gerra berriro ere hasi zenean, Cartagenako itsas ontzidiko komandante eta teniente nagusi izendatu zuten (1806). Gerra amaitutakoan Frantziara erbesteratu behar izan zuen, frantsesen aldekoa baitzen. 1819. urtean itzuli zen Espainiara, Palmar del Puerton militarrak matxinatu ziren unean, hain zuzen. Atxilotu eta Sevillako Torre del Orora bidali zuten Fernando VII.aren gobernuak aginduta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260828
# José Luis García

José Luis García pertsona ezberdinen izena da:
* José Luis García Sánchez (1941-) espainiar zinema-zuzendaria.
* José Luis Garci, izen osoa José Luis García Muñoz (1944-) espainiar zinemagilea.
# José Luis García-Falces

José Luis García-Falces García (Iruñea, 1920 - ib, 2013ko azaroaren 20a) nafar sindikalista izan zen.
Gerra Zibilean erreketeen alde borrokatzera behartu zuten. ELAren kidea, frankismoan klandestinitatean lan egin zuen. Iruña'ko Euskalerriaren Adiskideak elkartearen kideetako bat izan zen.

## Erreferentziak

* ↑ navarra.es
* ↑ ELA Nafarroa
* Datuak: Q79972322
# José Luis Ispizua

José Luis Ispizua Gezuraga (Bilbo, 1908ko urriaren 1a - ib., 1996ko abenduaren 11), Ispizua izenez ezaguna, Athleticeko jokalaria izan zen, atezain moduan aritu zena. Bere ibilbidean 81 partida ofizial jokatu zituen.

## Biografia

Ispizua 1928an Acero Club Olabeagatik Athleticera iritsi zen. Bere debuta 1928ko azaroaren 18an izan zen, Deportivo Alavés taldearen aurka, Eskualdeko Txapelketako partida batean. Bere debuta Espainiako Lehen Mailan 1929ko maiatzaren 12an izan zen, Racing de Santanderen aurka (0 eta 0). 1931ko otsailaren 8an Bartzelonaren aurkako 12 eta 1eko partida ospetsuan jokatu zuen.
1936ko uztailean, ordezko atezain gisa 8 denboraldi eman eta 81 partida ofizial jokatu ondoren, Osasunara joatea erabaki zuen. Hala ere ezin debutatu eta Gerra Zibilaren ondorioz, matxinatutek atxilotu zuten, Euzko Gudarostean Bilboren defentsan borrokatu baitzuen. Lau urte eman zituen preso eta irtetzerakoan Real Valladoliden jokatu zuen.

## Ibilbidea

| Kluba | Urtea(k) |
| Athletic Club | 1928-1936 |
| Real Valladolid | 1940-1945 |

### Eskualdeko Txapelketak

| Txapeleketa | Kluba | Urtea |
| Bizkaiko Herrialde Txapelketa | Athletic Club | 1929 |
| Bizkaiko Herrialde Txapelketa | Athletic Club | 1931 |
| Bizkaiko Herrialde Txapelketa | Athletic Club | 1932 |
| Bizkaiko Herrialde Txapelketa | Athletic Club | 1933 |
| Bizkaiko Herrialde Txapelketa | Athletic Club | 1934 |
| Euskal Kopa | Athletic Club | 1935 |

### Espainiako txapelketak

| Titulua | Kluba | Urtea |
| Liga | Athletic Club | 1930 |
| Errege Kopa | Athletic Club | 1930 |
| Liga | Athletic Club | 1931 |
| Kopa | Athletic Club | 1931 |
| Kopa | Athletic Club | 1932 |
| Kopa | Athletic Club | 1933 |
| Liga | Athletic Club | 1934 |
| Liga | Athletic Club | 1936 |

## Erreferentziak

* ↑ (Gaztelaniaz) «Athletic. 86 años del 12-1 al Barça» Mundo Deportivo 2017-2-8.
* 1 2 (Gaztelaniaz) «José Luis de Ispizua, cambió la cárcel por el Valladolid» Marca 2017/10/27.
* ↑ (Gaztelaniaz) «Las otras víctimas de la Guerra Civil (2)» Cuadernos de Fútbol.
* Datuak: Q59725301
# José Luis Garci

José Luis Garci, izen osoa José Luis García Muñoz (Madril, 1944ko urtarrilaren 20a), espainiar zinemagilea da.

## Biografia

Lehenago film laburrak egin bazituen ere, Garciren lehen film arrakastatsua Asignatura pendiente (1977) izan zen. Bere belaunaldiari buruzko gogoeta ugari azaleratzen du filmetan, frankismoaren garaiko gizartearekin zerikusia dutenak. Halakoa da Solos en la madrugada (1978), esaterako, eta Las verdes praderas (1979). Ingelesez besteko film onenaren Oscar Saria eman zioten Volver a empezar (1982) lanarengatik, eta espainiar film bati ematen zitzaion lehen Oscarra izan zen gainera.
Horietaz gainera, El crack (1980), El crack II (1983), Sesión continua (1984) eta Asignatura aprobada (1987) filmak ditu aipagarrienak. 1990eko hamarkadan, telebistarako lan egin zuen, espainiar zinemagintzaren krisia zela eta. Nolanahi ere, 1994an hasi zen berriro zinema zuzentzen, Canción de cuna filmarekin, zeinarekin irabazi baitzituen bost Goya. 1997an, La herida luminosa zuzendu zuen. 1998an, El abuelo filma estreinatu zuen, eta You Are the One, 2000n. Behin baino gehiagotan izendatu dute Oscar sarietarako. Garciren Sangre de mayo (2008) lanak, 1808ko maiatzaren 2an Madrilen gertatukoa kontatzen du.

## Filmografia

* Asignatura pendiente (1977)
* Solos en la madrugada (1978)
* Las verdes praderas (1979)
* El crack (1981)
* Volver a empezar (1982)
* El crack II (1983)
* Sesión continua (1984)
* Asignatura aprobada (1987)
* Mnemos (1988)
* Canción de cuna (1994)
* La herida luminosa (1997)
* El abuelo (1998)
* You're the One (una historia de entonces) (2000)
* Historia de un beso (2002)
* Tiovivo c. 1950 (2004)
* Ninette (2005)
* Luz de domingo (2007)
* Sangre de mayo (2008)
* Holmes & Watson. Madrid Days (2012)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1367078
* Multimedia: José Luis Garci / Q1367078
# José Luis García Saiz

José Luis García Saiz (Getxo, Bizkaia, 1940ko irailaren 23a - Santander, Kantabria, 2018ko urtarrilaren 31) bizkaitar futbolaria izan zen, aurrelari lanetan aritzen zena.

## Kirol ibilbidea

| Kluba | Urtea(k) | Partida(k) | Gol(ak) |
| Racing Santander | 1960-1962 | 40 | 9 |
| Zaragoza | 1963-1963 | 1 | 0 |
| Badalona | 1963-1964 | 25 | 11 |
| Zaragoza | 1964-1964 | 0 | 0 |
| Puertollano | 1964-1965 | 22 | 6 |
| Valladolid | 1965-1969 | 100 | 29 |
| Pontevedra | 1969-1970 | 12 | 3 |
| Racing Santander | 1970-1973 | 76 | 2 |

## Kanpo estekak

* Datuak: Q16749749
# José Luis García Sánchez

José Luis García Sánchez (Salamanca, Espainia, 1941eko irailaren 22a -) espainiar zinema-zuzendaria da.

## Biografia

Zinemako Eskola Ofizialean sartu zen, baina ez zituen ikasketak amaitu, ikasle guztiak kanporatu egin zituztelako. Zuzendari-laguntzaile gisa jardun du, baita telebistan eta bideogintzan ere, eta haurrentzako liburuak ere idatzi ditu.
1978an, Berlingo zinema-jaialdiko Urrezko Hartza irabazi zuen Las truchas filmarengatik.

## Filmografia

* Los muertos no se tocan, nene (2011)
* Don Mendo Rock ¿La venganza? (2010)
* Life and Times of Jess Franco (2006)
* María querida (2004)
* ¡Hay motivo! (2004)
* Franky Banderas (2004)
* La marcha verde (2002)
* Lázaro de Tormes (2001)
* Adiós con el corazón (2000)
* Siempre hay un camino a la derecha (1997)
* Tranvía a la Malvarrosa (1997)
* El seductor (1995)
* Suspiros de España y Portugal (1995)
* La mujer de tu vida (1994)
* Tirano Banderas (1993)
* La noche más larga (1991)
* La mujer de tu vida: La mujer infiel (1990) (TV)
* El vuelo de la paloma (1989)
* Pasodoble (1988)
* Divinas palabras (1987)
* Hay que deshacer la casa (1986)
* La corte de Faraón (1985)
* Cuentos para una escapada (1981)
* Dolores (1981)
* Las truchas (1978)
* Colorín colorado (1976)
* El Love feroz o Cuando los hijos juegan al amor (1975)
* Gente de boina (1971)
* Loco por Machín (1971)
* Labelecialalacio (1970)
* Pólipos en las trompas (1968)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q930737
# José Luis González (argipena)

José Luis González honako pertsonaiak izan daitezke:
* José Luis González Urbiola (Iruñea, 1959 -), idazle eta poeta nafarra da.
* José Luis González Vázquez (Elgoibar, 1964 -), atezainen entrenatzaile eta atezain-ohi gipuzkoarra da.
# José Luis González Vázquez

José Luis González Vázquez (Elgoibar, 1964ko abuztuaren 27a-) futbolari-ohi gipuzkoarra da, atezain postuan jokatuz.
Gaur egun atezainen entrenatzaile lana dauka eta Hercules CF taldean dabil, lehenago Xerez Club Deportivon postu beran ibili eta gero.

## Kirol ibilbidea

* Elgoibar Kirol Kluba: ????-1982
* Real Sociedad B: 1982-1985
* Real Sociedad: 1985-1992
* Valentzia CF: 1992-1994
* Real Valladolid: 1994-1995
* Club Atlético Marbella: 1995-1996
* Xerez Club Deportivo: 1996-2001
* CD San Fernando: 2001

## Atezainaren ezaugarriak

Gonzalez erreflexu bizkorreko atezaina zen eta ikusgarria izan ez arren oso segurua zen atepean.

## Txapelketak

* 1987ko Errege Kopa Realarekin.

## Bitxikeriak

1993-1994 denboraldiko azken jardunaldian, Gonzalez Valentzia CFen zebilelarik eta Deportivo de La Coruña izanik arerio, Lehen Mailako Ligako tituloa "eman" zion FC Barcelonari Deportivoko Djukic defentsak botatako penaltia gelditu ostean.

## Kanpo loturak

* Jokalariaren profila Errealeko webgunean
* Datuak: Q2399236
# José Luis Iturralde

José Luis Iturralde Pérez (Donostia, Gipuzkoa, 1908ko martxoaren 17a - 1985) gipuzkoar musikagilea izan zen.

## Biografia

Donostian hasi zituen Solfeo, Biolin, Organo eta Konposizio Ikasketak. Victoria Eugenia antzokiko biolin-jotzailea izan zen.
Gero Madrilera joan zen, Conrado del Camporekin ikastera, hura baitzen garai hartan Espainiako konposizio-irakaslerik ospetsuena.
Cuarteto en sol menor, haren lehen obra, 1934. urtean estreinatu zen.
1955etik aurrera, Donostiako kontserbatorioko irakasle lanetan aritu zen. Easo Abesbatzaren zuzendaria izan zen.
Obra nagusiak: zarzuela: La melodía de Borda-Berri (1944); Concierto para violín y orquesta (1953); ganbera-musika: Cuarteto número 4 (1958); Cuatro escenas vascas (1949), Obertura vasca (1952), Nuestra Señora del Coro (1966) eta Quinteto en fa mayor (1983).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260838
# Kent (Iowa)

Kent Ameriketako Estatu Batuetako erroldak esleitutako leku bat da. Union konderrian dago, Iowa estatuan. 37 biztanle ditu, 1,267521 kilometro koadroko azaleran banatuta.

## Ikus, gainera

* Union konderria

## Kanpo estekak

* Datuak: Q615804
# Kent (Washington)

Kent Ameriketako Estatu Batuetako hiri bat da. King konderrian dago, Washington estatuan. 136.588 biztanle ditu, 89,130233 kilometro koadroko azaleran banatuta.

## Ikus, gainera

* King konderria

## Kanpo estekak

* Datuak: Q844008
* Multimedia: Kent, Washington / Q844008
# Kent

    Artikulu hau Ingalaterrako konderriari buruzkoa da; argipena gaitzat duena beste hau da: «Kent (argipena)»
Kent Ingalaterrako hego-ekialdean dagoen konderria da, Erresuma Batuan.
Canterburyko katedrala bertako artzapezpikuaren egoitza da, Ingalaterrako Elizaren buruzagiarena, Erreforma anglikanoaren garaietatik. Bestela, Leeds gaztelua bake elkarrizketen egoitza izan zen 1978an Egipto eta Israel artean eta 2004an Ipar Irlandarekin. Ingalaterrako Guduan ere garrantzitsua izan zen konderria Munduko Bigarren Gerran.
3.736 kilometro karratuko area du eta 2003an 1.599.912 biztanle zituen. Hiriburua eta udalerririk populatuena Maidstone du (113.137 biztanle 20110an).

## Mugakideak

Mugakide hauek ditu: Hegoaldean East Sussex, mendebaldean Surrey eta Londres Handia eta iparraldean Essex. Itsasoan bestaldean Frantziarekin ere muga du ekialdean (Nord-Pas-de-Calais), eta bi bidetik lotuta dago lurralde horrekin: Mantxako kanalatik Dover eta Calais lotuta daude eta Eurotunelaren bidez Folkestone eta Coquelles.

## Hiri nagusiak

Konderriaren hiri biak Rochester (62.982 biztanle (2011an) eta Canterbury (54.880) dira. Hala ere, 1998an Rochester-rek hiriaren titulua galdu zuen.

## Barrutiak

* Dartford
* Gravesham
* Sevenoaks
* Tunbridge and Malling
* Tunbridge Wells
* Maidstone
* Swale
* Ashford
* Shepway
* Canterbury
* Dover
* Thanet
* Medway

## Pertsonaia ezagunak

Kent konderriko biztanle famatuenak Charles Dickens idazlea eta Charles Darwin biologoa ziren.

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* (Ingelesez) Kenteko webgune ofiziala
* Datuak: Q23298
* Multimedia: Kent / Q23298
# Kensuke Sato

Kensuke Sato (japonieraz: 佐藤 謙介, 1989ko urtarrilaren 19a - ) Japoniako futbolaria da.
Hainbat futbol taldetan jokatu du, esaterako Yokohama FC.

## Kanpo estekak

* (Japonieraz) J.League Data Site
* Datuak: Q6391551
# Kensworth

Kensworth, Ingalaterrako erdialdean dagoen udalerri bat da, Bedfordshire konderrian.
2016an 1.519 biztanle zituen.
* Datuak: Q1520292
* Multimedia: Kensworth / Q1520292
# Kent (Connecticut)

Kent Connecticuteko herri bat da. Litchfield konderrian kokatua dago. 2010ean 2.979 biztanle zituen, 125,54 kilometro koadrotan banatuta.

## Ikus, gainera

* Litchfield konderria

## Kanpo estekak

* Datuak: Q1739029
* Multimedia: Kent, Connecticut / Q1739029
# Kensuke Nishijima

Kensuke Nishijima (japonieraz: 西島 健介, 1975eko ekainaren 9a - ) Japoniako futbolari ohia da.
Hainbat futbol taldetan jokatu du, esaterako Gamba Osaka.

## Kanpo estekak

* (Japonieraz) J.League Data Site
* Datuak: Q11627983
# Kent (Ohio)

Kent Ohioko hiri bat da. Portage konderrian kokatua dago. 2010ean 28.904 biztanle zituen, 23,76 kilometro koadrotan banatuta. Cuyahoga ibaiaren ertzean kokaturik, Kent Estatuko Unibertsitatearen egoitza da.

## Klima

Datu klimatikoak (Kent, Ohio) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 18 | 21 | 27 | 31 | 34 | 38 | 39 | 38 | 35 | 29 | 24 | 22 | 39 |
| Batez besteko tenperatura maximoa (°C) | 1 | 3 | 9 | 16 | 22 | 27 | 29 | 28 | 23 | 17 | 10 | 4 | 15.8 |
| Batez besteko tenperatura minimoa (°C) | -7 | -5 | -1 | 4 | 11 | 16 | 18 | 17 | 13 | 7 | 2 | -3 | 6 |
| Erregistraturiko tenperatura minimoa (°C) | -30 | -21 | -17 | -8 | -1 | 4 | 7 | 6 | -1 | -4 | -17 | -24 | -30 |
| Pilatutako prezipitazioa (mm) | 51 | 51 | 72 | 80 | 92 | 80 | 98 | 85 | 91 | 62 | 82 | 72 | 916.2 |
| Elurra (mm) | 315 | 267 | 208 | 69 | 3 | 0 | 0 | 0 | 0 | 10 | 76 | 259 | 1206.5 |
| Iturria (1): Intellicast ||||||||||||||
| Iturria (2): NOAA ||||||||||||||

## Erreferentziak

* ↑ (Ingelesez) Intellicast. Historic Averages: Kent, Ohio. .
* ↑ (Ingelesez) National Oceanic and Atmospheric Administration. Kent, Ohio Average Snowfall. .

## Kanpo estekak

* Datuak: Q989949
* Multimedia: Kent, Ohio / Q989949
# Kent (Minnesota)

Kent Minnesotako hiri bat da. Wilkin konderrian kokatua dago. 2010ean 81 biztanle zituen, 0,49 kilometro koadrotan banatuta.

## Ikus, gainera

* Wilkin konderria

## Kanpo estekak

* Datuak: Q2230536
# Kensuke Tsukuda

Kensuke Tsukuda (japonieraz: 佃 賢典, 1977ko ekainaren 28a - ) Japoniako futbolari ohia da.
Hainbat futbol taldetan jokatu du, esaterako Júbilo Iwata.

## Kanpo estekak

* (Japonieraz) J.League Data Site
* Datuak: Q4385253
# Juan José Martín

Juan José Martín (Gasteiz, 1981eko maiatzaren 11 -) Arabako izotz hockey jokalari ohia da, aurrelari moduan aritzen zena.

## Kirol ibilbidea

* Club Hielo Jaca (1998–2011)
* Gasteiz IHT (2011–2012)
* Club Hielo Jaca (2012–2015)
* Datuak: Q26212326
# Juan José Martínez Escalzo

Juan José Martínez Escalzo (Sesma, 1704ko otsailaren 18a - Segovia, 1773ko abenduaren 6a) nafar apaiz katolikoa izan zen, Segoviako apezpikua izandakoa.
Matías Escalzo Acedoren (Astorgako gotzaina) eta José Escalzo Miguelen (Cadizko gotzaina) familia izan behar zuen, Sesmakoak ere izan baitziren.
1765ean Segoviako elizbarrutia okupatzeko izendatua, 1768an Santa Maria katedrala sagaratu zuen. 1773an San Jeroteoren kapera eraiki zuen, non hil zenean lurperatua izan zen.
# Juan José Maria Jandiola

Juan José Maria Jandiola Garai (San Esteban Galdames, 1774ko apirilaren 7a - Bilbo, 1834ko irailaren 3a) bizkaitar abokatu eta eta politikaria izan zen..
Zuzenbidea ikasi zuen Salamancako Unibertsitatean. 1806an Bizkaiko Batzar Nagusietarako hautatua, 1808an Francisco Aragurenen ordez herrialdea ordezkatu zuen Baionako konstituzioaren sinaduran. 1810ean Bizkaiko Ahaldun Nagusi izendatu zuten eta Thouvenot jeneralaren aholkulari bilakatu zen.

## Erreferentziak

* ↑ (Gaztelaniaz) Bilbaopedia. Juan José María Yandiola Garay. .
* Datuak: Q56260844
# Juan José Moral

Juan José Moral Arnaiz (Zumarraga, 1951ko abuztuaren 20a - ) euskal txirrindulari amateur ohia da.
Olinpiar Jokoetan hartu zuen parte 1976an eta hurrengo urtean profesional bihurtzekotan izan zen Eldina taldearekin. Azkenean, ez zen taldea aurrera atera eta bertan behera utzi zuen txirrindularitza.

## Palmaresa

1970
* 2. Gervais Memorialan
1971
* 2. Altsasuko Sarian
1972
* Altsasuko Saria
* 2. Gervais Memorialan
1975
* Bakearen Lasterketako etapa 1
1976
* Gervais Memoriala

## Erreferentziak

* ↑ www.sports-reference.com
* ↑ www.sitodelciclismo.net
* ↑ Juan José Moral, el primer vencedor español en el 'Tour comunista'

## Kanpo estekak

* Datuak: Q6300147
# Juan José Maiztegi

Juan José Maiztegi Besoitaiturria (Iurreta, 1878ko apirilaren 30a - † 1943ko irailaren 28a) bizkaitar apaiza izan zen, klaretarra. Panamára misiolari joan zen. 1926an Pio XI.ak Dariéngo bikario apostoliko eta Tanaisko apezpiku izendatu zuen. 1933an Panama Hiriko artzapezpiku metropolitar bilakatu zen.
# Juan José Mencía

Juan José Mencía Angulo (Sestao, Bizkaia, 1923ko martxoaren 5a - Bilbo, Bizkaia, 2012ko maiatzaren 20a) bizkaitar futbolaria izan zen, atzelari moduan aritzen zena.

## Ibilbidea

| Kluba | Urtea |
| Barakaldo | 1942-1944 |
| Atletico Madril | 1944-1955 |

## Kanpo estekak

* Datuak: Q5950367